VS002647
Datum: 2003-08-05T02:00:00.000+02:00
datum_sodbe_i_stopnje: 2013-11-27T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah - skaženost
skupina: poškodbe hrbtenice in reber in njihove posledice - poškodbe prsne in trebušne votline in njihove posledice - poškodbe okolčja in stegnenice in njihove posledice
fischer: zelo hudi primeri
odskodnina: 189.497 EUR (dosojeni znesek je bil sicer ustrezno znižan glede na soodgovornost odškodovanke)
opombe: II Ips 26/2015 Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 20 do 25 let

Osnovnošolka, kasneje dijakinja.

## Škodni dogodek

Prometna nesreča - oškodovanko kot kolesarko je povozilo in prevozilo smetarsko vozilo. Soodgovornost oškodovanke je 25%.

## Poškodba

Zdrobljen zlom križnice, izpah med križnico in črevnico na obeh straneh, obojestranski zlom sramnih kosti z razmikom zrasti, raztrganje nožnice, odtrganje sečnice od mehurja, raztrganina desne zgornje sečne arterije, zmečkanina mehkih tkiv v predelu križnice, sedničnih predelov in desnega stegna, poškodba ledvenih in križnih živcev obojestransko od 5. ledvenega do 5. križničnega nivoja in začasno stisnjenje pljuč levo zgoraj. Tožnica je bila življenjsko ogrožena. Zdravljenje je trajalo več kot 5 let.

## Telesne bolečine

78.367 EUR Hude telesne bolečine - 5 mesecev, srednje hude bolečine 1 leto. lažje bolečine - ves čas zdravljenja in jih še vedno trpi; ves čas mora jemati protibolečinska sredstva; trpi zaradi nevropatske bolečine zaradi prizadetosti živcev.

#### Hospitalizacija

9 operacij - šivanje raztrganih organov, sanacija zlomov, delna odstranitev križnice, plastične operacije - odstranjevanje mrtvin in liposukcije, rekonstrukcije udov, izrezovanje brazgotin.

#### Ambulantno zdravljenje

Redna psihoterapevtska obravnava od 29.9.2005, enkrat mesečno. Zdravljenje pri travmatologu je trajalo do 2.10.2007, pri plastiku do 17.11.2008, v protibolečinski ambulanti do 9.10.2006.

#### Rehabilitacija

Fizikalna terapija med bolnišničnim zdravljenjem, v zdravilišču (4x) - trajala je do 3.4.2008.

#### Nevšečnosti med zdravljenjem

Prevoz v bolnišnico pri polni zavesti; reanimacijski in diagnostični posegi, intubacija in umetna ventilacija 10 dni zaradi akutne pljučne okvare, masivna transfuzija krvi, plazme in krvnih nadomestkov; 6 tednov nepokretnosti, nato pa se je postavili v stativ in jo navajali na hojo z berglami - konec decembra 2003 je bila sposobna štiritaktne hoje na berglah; intenzivna antibiotična in protibolečinska terapija, nošenje elastičnega oblačila 2 meseca.

## Strah

15.000 EUR Intenziven strah za izid zdravljenja - 1 leto, srednje hud strah - 4 leta. Strah jo je še vedno, ker ne ve ali bo lahko imela potomce.

## Zmanjšanje življenjske aktivnosti

78.367 EUR Pred nesrečo se je ukvarjala z rokometom in kolesarstvom, kar je morala opustiti; bila je izjemno dinamična, dejavna, visoko inteligentna, predana delovnemu trudu, telesnemu gibanju, športu, samozavestna mlada ženska. Zdaj se lahko ukvarja le s plavanjem; pri hoji je nestabilna, ker ne čuti zunanjega dela levega stopala, ne čuti normalno stegen in meč. Trpi bolečine, ki sevajo iz križa, pogosto ima krče v nogah, stalno mora spreminjati položaj. Opazno šepa. Je pokretna, a lahko hodi s težavo, le kak km. Avto vozi s težavo, ne more opravljati gospodinjskih del na kmetiji, pri vseh fizičnih opravilih je odvisna od tuje pomoči. Kljub vsemu ji je uspelo dokončati študij in se zaposliti, torej je sposobna samostojnega življenja in intelektualnega ustvarjanja. Je nespečna in zato kronično utrujena. Izgubila je duševno ravnovesje, ima hude depresivne motnje, močno je ovirana pri navezovanju in razvijanju emocionalno pomembnih čustvenih odnosov.

## Skaženost

17.763 EUR Zelo obsežna in huda skaženost - s plastično kirurgijo na novo skonstruiran predel zadnjice in meč.

---

OZ člen 179